open-index/open-wikipedia-markdown huggingface dataset:
Mocambo

**Mocambo** var en nattklubb på Sunset Strip i West Hollywood. Klubben ble eid av Charlie Morrison og Felix Young.

## Historie
Mocambo ble åpnet 3. januar 1941 og ble en umiddelbar suksess. Klubbens latinamerikanske dekorasjon var designet av Tony Duquette og kostet 100 000 dollar. Langs veggene var det glassbur hvor levende kakaduer, araer, måker, duer og papegøyefugler ble holdt fanget. Man kunne ofte finne kjente menn og kvinner fra filmindustrien blant gjestene.

Frank Sinatra fikk sin Los Angeles-debut som soloartist på Mocambo i 1943.

På midten av 1950-tallet ble Ella Fitzgerald den første afroamerikanske artisten som opptrådte på Mocambo, etter at Marilyn Monroe hadde drevet med lobbyvirksomhet overfor bookingsjefen. Spillejobben var viktig for Fitzgeralds karriere og ble senere inspirasjonen til musikalen *Marilyn and Ella*, skrevet av Bonnie Greer, som første gang ble fremført i 2006.

Blant kjendisene som frekventerte på Mocambo var blant annet Clark Gable og Carole Lombard, Humphrey Bogart og Lauren Bacall, Errol Flynn, Charlie Chaplin, Elizabeth Taylor, Judy Garland, Henry Fonda, Lana Turner, Ava Gardner, Bob Hope, James Cagney, Sophia Loren, Janet Leigh og Tony Curtis, Natalie Wood og Robert Wagner, Grace Kelly, Debbie Reynolds og Eddie Fisher, Howard Hughes, Kay Francis, Marlene Dietrich, Theda Bara, Tyrone Power, Jayne Mansfield, John Wayne, Ann Sothern og Louis B. Mayer.

Klubbens hovedscene ble rekonstruert i TV-serien *[[I Love Lucy]]* som Tropicana Club. Seriens hovedrolleinnehavere, Lucille Ball og Desi Arnaz, var ofte på Mocambo og var nære venner av eieren Charlie Morrison.

Mocambo ble også parodiert i Snurre Sprett-tegnefilmen «Slick Hare». Ifølge kommentatorsporet på DVD-utgivelsen av denne filmen fikk animatørene adgang til kjøkkenet på klubben og tegnet det akkurat slik de så det, med både dryppende fett på kjøleskapet og grønnsaker som lå rundt på gulvet.

Mocambo stengte dørene i 1959. Stedet er nå en parkeringsplass for en Burger King-restaurant som har deler av interiøret fra det opprinnelige bygget.

## Kjente artister som har opptrådt på Mocambo
*Desi Arnaz
*Pearl Bailey
*Marge og Gower Champion
*Rosemary Clooney
*Nat King Cole
*Perry Como
*Vic Damone
*Dorothy Dandridge
*Billy Daniels
*Sammy Davis jr.
*Billy Eckstine
*Ella Fitzgerald
*Firehouse Five Plus Two
*Lena Horne
*Allan Jones
*Will Jordan
*Peggy King
*Eartha Kitt
*Peggy Lee
*Joe E. Lewis
*Liberace
*Martin and Lewis
*Mae Murray
*Mike Nichols og Elaine May
*Andre Previn
*Louis Prima og Keely Smith
*Hazel Scott
*Dinah Shore
*Frank Sinatra
*Yma Sumac
*Danny Thomas
*Dinah Washington
*Joe Williams
*Julie Wilson

## Referanser
Gressenkemannen

***Gressenkemannen*** (originaltittel: ***The Seven Year Itch***) er en komedie fra 1952, skrevet av den amerikanske dramatikeren og manusforfatteren George Axelrod. Det handler om en mann som har vært lykkelig gift i sju år, men som fristes av en annen kvinne når han er alene hjemme en sommer. Teaterstykket hadde premiere på Fulton Theatre på Broadway 20. november 1952. Det var regissert av John Gerstad og hadde Vanessa Brown og Tom Ewell i hovedrollene. Produksjonen ble avsluttet 13. august 1955, etter 1141 forestillinger. Filmen *[[Gresskar i nød]]* (1955) er basert på teaterstykket. Ewell gjentok sin rolle, mens den kvinnelige hovedrollen ble spilt av Marilyn Monroe.

I Norge ble stykket oversatt av Karl-Ludvig Bugge og premieren fant sted ved Centralteatret i Oslo 9. august 1955, med musikk komponert av Sverre Bergh.

## Referanser



 
## Eksterne lenker
*
Rovio Entertainment

**Rovio Entertainment** er et finsk videospillselskap som er kjent for å være produsent av *[[Angry Birds]]*.

Firmaet hadde 40 ansatte, per desember 2010.

Animasjonsfilmen *[[Angry Birds Filmen]]*, som er basert på spillet, ble finansiert av Rovio Entertainment og hadde premiere 13. mai 2016.

## Referanser
Orklahallen

**Orklahallen** er en idrettshall på Orkanger i Trøndelag. Hallen eies av Orkland kommune og brukes av de fleste idrettslag i Orkanger og Fannrem. Hallen arrangerer landskamper i håndball med jevnlige mellomrom, samt flere større konserter og messearrangementer.

Hallen har tre spilleflater for håndball som kan slås sammen ved større arrangementer. Badelandet Orklandbadet med åtte basseng åpnet i tilknytning til Orklahallen i 2020.

## Referanser


## Eksterne lenker
*
Rettsmedisinsk institutt

**Rettsmedisinsk institutt** (**RMI**) var et institutt ved Det medisinske fakultet ved Universitetet i Oslo. Instituttet ble overført til Nasjonalt folkehelseinstitutt den 1. juni 2011 og innlemmet i Divisjon for rettsmedisinske fag. Rettsmedisinske fag ble fra 2017 overført fra Folkehelseinstituttet til Oslo universitetssykehus.

Oppgavene til RMI var blant annet å analysere DNA-prøver for politiet. Instituttet hadde 90 ansatte pr. 2011. Et «skyhøyt konfliktnivå og opphopning av arbeidsoppgaver» førte til at et interrimstyre ble opprettet i 2010.

Instituttet var ansvarlig for å levere sakkyndige analyser, kliniske rettsmedisinske undersøkelser og likundersøkelser på oppdrag fra politiet, påtalemyndigheten, domstolene, NAV, sykehus og private oppdragsgivere. I tillegg møtte enkelte av RMIs medarbeidere for domstolene som rettsoppnevnte sakkyndige. RMIs oppdrag knyttet til analyser, rettsmedisinske undersøkelser og sakkyndige rapporter utgjorde den største delen av virksomheten. I tillegg var RMI engasjert i undervisning av medisinske studenter og forskning innenfor RMIs fagområder, samt kursvirksomhet og kunnskapsformidling for relevante målgrupper som for eksempel jurister, politi og helsepersonell.

## Organisasjon
RMI var organisert i tre seksjoner:

*Seksjon for biologiske spor
*Seksjon for familiegenetikk
*Seksjon for rettspatologi og klinisk rettsmedisin

## Annet
Instituttet fikk «internasjonal akkreditering» våren 2011

## Ledere
*Olav Gunnar Ballo (2009 – mai 2010)
*Thor Håkstad (2010–2011)

## Litteratur
*«Foran folks rettssikkerhet» av J.C.Elden og J.Brodtkorb Voldberg, *[[Dagens Næringsliv]]* 2011-07-09

## Se også
* Den rettsmedisinske kommisjon
* Avdeling for rettsmedisinske fag

## Referanser


## Eksterne lenker
*
Atlantic Division (NHL)

**Atlantic Division** var tidligere en av seks divisjoner i den nordamerikanske ishockeyligaen NHL, og var en av tre divisjoner innen Eastern Conference. Etter omstruktureringen av NHL sommeren 2013 med overgang til fire divisjoner, ble navnet beholdt, man satt sammen av andre lag.

## Lag
I forbindelse med omstruktureringen av NHL foran 2013-2014-sesongen, ble antall divisjoner redusert fra seks til fire. Navnet Atlantic Division ble beholdt, men satt sammen av lag fra det nordøstlige USA, Midtvesten, sørstatene og det midtre/østlige Canada:

## Divisionsmestere
*1993/1994 – New York Rangers
*1994/1995 – Philadelphia Flyers
*1995/1996 – Philadelphia Flyers
*1996/1997 – New Jersey Devils
*1997/1998 – New Jersey Devils
*1998/1999 – New Jersey Devils
*1999/2000 – Philadelphia Flyers
*2000/2001 – New Jersey Devils
*2001/2002 – Philadelphia Flyers
*2002/2003 – New Jersey Devils
*2003/2004 – Philadelphia Flyers
*2004/2005 – *Innstilt på grunn av [[lockout]]*
*2005/2006 – New Jersey Devils
*2006/2007 – New Jersey Devils
*2007/2008 – Pittsburgh Penguins
*2008/2009 – New Jersey Devils
*2009/2010 – New Jersey Devils
*2010/2011 – Philadelphia Flyers
*2011/2012 – New York Rangers
*2012/2013 – Pittsburgh Penguins

## Stanley Cup-mestere fra Atlantic Division
*1993/1994 – New York Rangers
*1994/1995 – New Jersey Devils
*1999/2000 –   New Jersey Devils
*2002/2003 –   New Jersey Devils
*2008/2009 – Pittsburgh Penguins

## 1998-2013
I Atlantic Division, som ble startet i 1993, har det i årene fra 1998 til 2013 spilt følgende fem lag som alle hører hjemme i det nordøstlige USA: 
* New York Rangers
* New York Islanders
* Philadelphia Flyers
* New Jersey Devils
* Pittsburgh Penguins

Klubbene holder til i følgende stater:
*  New Jersey
*  New York
*  Pennsylvania
Norgesmesterskapet på ski 1996

**NM på ski 1996** ble arrangert i  Stryn fra 20. januar til 1. februar 1996.

## Hopp
### Normalbakke

 

### Laghopp normalbakke

### Storbakke
Storbakkerennet ble arrangert i Kløvsteinbakken, Meldal den 4. februar.

## Langrenn
### Kvinner
#### 15 km fri teknikk
 

#### 3 x 5 km stafett

#### 5 km fri teknikk
 

#### 10 km klassisk jaktstart
 

#### 30 km klassisk
 

### Menn
#### 30 km fri teknikk
 

#### 3 x 10 km stafett

#### 10 km fri teknikk
 

#### 15 km klassisk jaktstart
 

#### 50 km klassisk
 

## Kombinert

### Normal (Gundersen)
 

### Lagkonkurranse

## Kilder
* Arvid Eriksen (red.) *Sportsboken 1996/97*, s. 288–92. Schibsted. ISBN 82-516-1611-5.

## Eksterne lenker
* NM på ski 1996
Chandidas

**Chandidas** (bengali: চন্ডীদাস; født 1408) var en (eller flere) diktere fra Bengal. 

Man kjenner mer enn 1&nbsp;250 dikt eller sanger av han eller dem, som skildrer kjærligheten mellom Radha og Krishna, karakterer som er kjent fra hinduistisk mytologi. Diktene er skrevet på bengali, og er tilskrevet *Chandidas*. Chandidas kan være én person som bruker flere karakteriserende tilnavn, eller inntil fire ulike personer. I tillegg til de to følgende er også *Dvija Chandidas* og *Dina Chandidas* kjent. 

*Adi Chandidas* regnes som forfatteren av flere vishnuittiske bhaktisanger. Han er påvirket av både Jaydeb og Vidyapati. 

*Baru (Baḍu) Chandidas* skrev det omfattende *Shrikrishnakirtan* (bengali শ্রীকৃষ্ণকীর্তন কাব্য; eller *Sri Krishna Kirtana Kabya*), et verk med 8500 linjer og 411 sanger. Verket skildrer kjærlighetsforholdet mellom Radha og Krishna, og er delt i tretten seksjoner som skildrer hele den episke syklusen omkring paret. Karakteristisk for dette verkets fremstilling av Radha-Krishna forholdet er at Chandidas fremstiller Radha som «det lyriske subjektet». Verket ble funnet i et uthus i 1909 og utgitt i 1916.

Utdrag fra Shrikrishnakirtan er utgitt på norsk i antologien *[[Bengalske sanger]]*, 2005.

## Referanser
Angry Birds (videospill)

***Angry Birds*** er et puzzle-videospill fra videospillserien *Angry Birds*. Produsenten er selskapet Rovio Mobile, som har hovedkvarter i Finland. *Angry Birds* er et mobilspill som opprinnelig ble utviklet for Apples iPhone, men er seinere tilpasset også andre plattformer som iPad og iPod touch. Salgstallet hos nettbutikken App Store er på over 12 millioner.

På grunn av sin popularitet har spillet avstedkommet en hel franchise, som blant annet består av to filmer.

Musikken til Angry Birds er  skrevet av Ari Pulkkinen.

Noen kjente Angry Birds-versjoner er Angry Birds Star Wars og Angry Birds venner.

## Handling
I Angry Birds kontrollerer spilleren en flokk med flerfargede sinte fugler som forsøker å hente eggene sine, som har blitt stjålet av en gruppe sultne grønne griser. I hvert trinn av spillet blir fiendens griser skjermet av en struktur produsert av forskjellige materialer som tre, glass eller stein som ligner barneleker. Målet med spillet er å eliminere alle grisene på hvert eneste nivå. Spilleren må slå ut fiendens griser direkte - eller skade deres omkringliggende strukturer, slik at blokkene kollapser. Spilleren kan også låse opp bonus-nivåer ved å samle inn gyldne egg.

Det er flere forskjellige fugler i spillet, med forskjellig farge og form. I de tidligste nivåene av spillet er bare den grunnleggende røde fuglen med navnet Red tilgjengelig. I løpet av spillet, blir flere forskjellige fugler tilgjengelige. De minste grisene er svakere, og blir lettere beseiret av direkte treff eller på grunn av de ødelagte strukturene. Men de større grisene tåler mer skade før de blir beseiret. I tillegg bruker noen griser en rustning, noe som gjør dem enda mer motstandsdyktige.

Hvis spilleren går tom for fugler før alle grisene blir beseiret, mislyktes nivået og må gjentas. Poeng blir scoret for hver gris som blir beseiret, samt for skade eller ødeleggelse av strukturer og bonus-poeng tildeles for ubrukte fugler. Etter å ha gjennomført hvert eneste nivå kan spilleren motta en, to eller tre stjerner, avhengig av poengsum. Spilleren oppfordres også til å gjenta alle tidligere nivåer hvor de tre stjernene ikke ble tildelt, slik at de kan oppnå full rangering og tre stjerner.

## Referanser

## Eksterne lenker
*
KV27

**Gravstedet KV27** befinner seg i Kongenes dal nær dagens Luxor i Egypt.

Denne graven ble besøkt av John Wilkinson, men ble ikke undersøkt fullt ut før i 1990, av Donald P. Ryan ved Pacific Lutheran University. Gravstedet er uten dekor, og det er ukjent hvem det gravsted for.

## Litteratur
*Reeves, N & Wilkinson, R.H. The Complete Valley of the Kings, 1996, Thames and Hudson, London.
*Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.

## Eksterne lenker
* Theben kartprosjekt: KV27 - Innbefatter beskrivelse, bilder og plantegninger over gravstedet (engelsk)
Ride ride ranke

«**Ride ride ranke**» er et folkelig barnerim som er kjent i forskjellige varianter fra hele Norden. Det blir gjerne sunget når man har et lite barn som «rir» på kneet til en voksen.

Teksten fra Elling Holst, Norsk Billedbog for Børn fra 1888:

Ride, ride ranke!
Hesten heter Planke (Blanca)!
Hesten heter ikke så:
Hesten heter Abildgrå, 
sitter en liten junker på.
Hvor skal junkern ri'e?
Til kongsgården og frie.
Der er ingen annen hjemme
enn to små hunder
som ligger under benken 
og gnager på lenken.
Den ene sier: Vovvovvov!
Den annen sier:
Voff, Voff, Voff! 


I folketradisjonen kan hesten hete Blanka, men den kan like gjerne hete Blakken, Planke eller Blanke.

I 1871 gav Zacharias Topelius ut en variant av Ride, ride ranke-rimet i sin samling *Läsning för barn*. I samband med rimet skrev han en liten fortelling om dronning Blanka av Namur, Magnus Erikssons dronning, som synger visen for sin sønn Håkon, senere konge av Norge. I fortellingen opptrer også Margareta, Valdemar Atterdags datter, som ble giftet bort i 10 års alder med Håkon. 
Topelius' fortelling inspirerte billedkunstneren Albert Edelfelt til sitt maleri "Rida ranka".  Dette inspirerte i sin tur den svenske dikteren Hans Henric Hallbäck til å dikte en pastisj over det folkelige rimet. Hallbäcks rim er slik:

 
*Rida, rida ranka*,
*hästen heter Blanka.*
*Liten riddare så rar*
*ännu inga sporrar har.*
*När han dem har vunnit,*
*barndomsro försvunnit.*

Dette har ført til at Hallbäck også i mange tilfeller er blitt oppført som forfatter til det folkelige rimet.

## Kilder
* *Visan vi inte minns* (Sveriges Radio förlag 1980)
*
KV28

**Gravstedet KV28** befinner seg i Kongenes dal nær dagens Luxor i Egypt.
Det ble først gravd av ukjente personer, og nylige utgravninger av Donald P. Ryan har funnet mange skadede gjenstander fra to individer, muligens kongelige med tilknytning til den nærliggende graven til Thutmose IV.

## Litteratur
*Reeves, N & Wilkinson, R.H. The Complete Valley of the Kings, 1996, Thames and Hudson, London
*Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo

## Eksterne lenker
* Theben kartprosjekt: KV28 - Innbefatter beskrivelse, bilder og plantegninger over gravstedet (engelsk)
UNOSOM I

**UNOSOM I**, formelt **United Nations Operation in Somalia I**, var en fredsbevarende FN-styrke opprettet 24. april 1992 av FNs sikkerhetsråd ved resolusjon 751 (1992) for å overvåke våpenhvilen i Mogadishu og sikre forsyning av livsnødvendigheter og humanitær hjelp, opprinnelig i hovedstaden, men senere utvidet til å gjelde hele Somalia. Landet var herjet av borgerkrig og operasjonen ble hemmet av dette. Den var i virksomhet til mars 1993, da den FN-sanksjonerte og USA-ledete Unified Task Force (Operation Restore Hope), som var satt inn allerede i desember 1992, tok over oppgavene.

UNOSOM I hadde en styrke på 54 militærobservatører og en øvrig militært personell på 893. I tillegg kom en sivil administrasjon, bestående av internasjonalt og lokalt personell. 16 land bidro med militært personell til operasjonen, deriblant Norge.

## Se også
* UNOSOM II

## Referanser


## Litteratur
* Alex J. Bellamy, Paul Williams og Stuart Griffin: *Understanding Peacekeeping*, 2. utgave, Cambridge: Polity, 2010, s. 223–226

## Eksterne lenker
* 
* UNOSOM I, United Nations, Department of Peacekeeping Operations
Idrettsklubben Start i 1973

«Vi tar de på teknikken», var Svein Mathisens svar til Sportsrevyens Knut Th. Gleditsch før sesongstart på spørsmål om hvordan Start ville kunne hevde seg i 1. divisjon.
Mathisen debuterte senere i 1. divisjon, og i kampen mot Raufoss 6. mai scoret han det første av det som etter hvert skulle bli 106 mål.

Blant høydepunktene denne sesongen var 2-1 borte mot suverene Viking, som hadde 18 seriekamper på rad uten tap. Attesten fra Vikings og Bronselagets Reidar Kvammen etter kampen: "Dere har nettopp laget den fineste kampen i Stavanger noensinne." 

Harald Båsland la opp etter sesongen etter 336 klubbkamper i gult og svart.

## [[1. divisjon fotball for menn 1973|1. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1973|Norgesmesterskapet 1973]]*

## Se også
* Kampreferater

## Referanser


## Kilder
Manja Pograjc

**Manja Pograjč** (født 20. januar 1994) er en slovensk skihopper som representerer SK Zagorje.

Hun debuterte internasjonalt med 36.-plass i kontinentalcupen i Ljubno 6. februar 2007, mens hennes beste resultat er en 11.-plass i Toblach 21. januar 2009.

Pograjč endte på 8.-plass under junior-VM i Zakopane i 2008, mens hun i det første senior-VM for kvinner i Liberec i 2009 ble hun nummer 24 (av 36 deltakere).

## Referanser


## Eksterne lenker
* 
*
Lara Thomae

**Lara Thomae** (født 29. april 1993 i Nijmegen) er en nederlandsk skihopper.

Hun debuterte internasjonalt med 48.-plass i kontinentalcupen i Bischofsgruen 12. august 2007, mens hennes beste resultat er en 13.-plass i Notodden 11. desember 2007.

Hun deltok i junior-VM i Zakopane i 2008, Štrbské Pleso i 2009 og Hinterzarten i 2010, der hun endte på hhv. 21.-plass, 20.-plass og 15.-plass.

I 2009 kom hun på 31.-plass under Ski-VM 2009 i Liberec.

## Referanser


## Eksterne lenker
* 
*
Skredderåsen

**Skredderåsen** er et område i den nordlige delen av Moss. Moss kommune kjøpte tomten av Ingar Wankel på Kambo gård og boligbyggingen startet på 1970-tallet.

## Referanser
KV30

**Gravstedet KV30** befinner seg i Kongenes dal nær dagens Luxor i Egypt.

Det ble oppdaget av Giovanni Belzoni i 1817, som arbeidet på oppdrag (provisjon) for Lord Belmore - Somerset Lowry-Corry. Som følge av dette er den også kjent som *Lord Belmores grav*.

Det ligger omkring førti meter nord for graven KV32. Den består av et inngangsparti og en korridor som fører til et stort hovedgravkammer og fire tilsluttede kammer. Den uvanlige utformingen av graven med sine mange rom er lik KV5 (men i mindre skala), og likner også på KV12 og KV27. Den første delen av gravstedet er fremdeles fylt med skrot. Berget som omhyller graven er i god stand, men er grovt tilhugget.

Ingenting er kjent om hvem som opprinnelige er begravd her. 

## Litteratur
*Reeves, N & Wilkinson, R.H. The Complete Valley of the Kings, 1996, Thames and Hudson, London.
*Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.

## Eksterne lenker
* Theben kartprosjekt: KV30 - Innbefatter beskrivelse (engelsk)
Wey

**Wey** (tradisjonell kinesisk: 衞, forenklet kinesisk: 卫, pinyin: *Wèi*, eller trad.: 衞國, forenkl.: 卫国, *Wèiguó*) var en oldtidsstat på Zhoudynastiets tid i Kina. Stavemåten **Wey** i stedet for **Wei** er foretrukket av mange sinologer for bedre å kunne skjelne staten fra andre kinesiske stater som transkriberes *Wei.*

Herskerfamilien i Wey het *Ji* (姬). Tidlig under Zhoudynastiet gav kong Wu (武王) sin lillebror Kang Shu (康叔) området som len. Staten lå nordøst i det som nå er provinsen Henan, i byprefekturet Puyang (濮阳), i dagens fylker Hua (滑县), Qi (淇县) og Qinyang (沁阳). I 254 f.Kr. ble staten nedkjempet av staten Wei (魏) og ble dens vasall. I 209 f.Kr. ble den erobret av staten Qin.
Idrettsklubben Start i 1969

For første gang spilte Start i den landsdekkende 1. divisjon. Sesongen startet med seier 2-1 hjemme mot , med Øyvind Oterholt som mannen bak den historiske første scoringen.

Fortsettelsen på sesongen ble ikke like bra, med kun 12 poeng på 18 kamper. Start endte nest sist og rykket ned med samme poengsum og samme målforskjell som , det andre nyopprykkede laget, men med fire færre scoringer.

## [[1. divisjon fotball for menn 1969|1. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1969|Norgesmesterskapet 1969]]*

## Se også
* Kampreferater

## Kilder
EM i stuping 2011

**EM i stuping 2011** fant sted fra 8. til 13. mars 2011 i Torino, Italia. Konkurransen ble arrangert av Ligue Européenne de Natation (LEN). Det var andre gang at EM i stuping ble arrangert utenom EM i svømming, og for andre gang på rad mesterskapet foregikk i Torino.

## Regjerende mestere

### Menn

### Kvinner

## Program

## Resultater

### Menn

### Kvinner

### Lag

## Norges tropp
Norge sender tre utøvere til mesterskapet.

* Espen Valheim
* Eirik Valheim
* Amund N. Gismervik

## Referanser


## Eksterne lenker
*
St George’s Concert Hall

**St George's Concert Hall** er et konsertlokale i Bradford, West Yorkshire. Hovedsalen kan i dag tilby sitteplass til et publikum på om lag 1500.

## Referanser


## Eksterne lenker
* bradford-theatres.co.uk Offisiell nettside
Jevgenij Levkin

**Jevgenij Levkin** (født 14. oktober 1992) er en kasakhstansk skihopper som konkurrerer innen Almaty Ski Club. Levkins beste plassering i Continental Cup er en tjueandreplass. Han har også konkurrert i flere forskjellige verdensmesterskap, tre ulike ganger. Han har også forsøkt å kvalifisere seg til deltakelse i verdensmesterskap, syv andre ganger. I 2011 deltok han i de 11. asiatiske vinterlekene i Almaty.

## Referanser


## Eksterne lenker
*
Radik Zjaparov

**Radik Zjaparov** (kasakhisk: Радик Жапаров; født 29. februar 1984) er en tidligere skihopper fra Kasakhstan som konkurrerte på profesjonelt nivå fra 2001 til 2016. Hans bror Marat Zjaparov er fremdeles skihopper.

Radik debuterte i VM i Lahtis i laghopp i 2001. Under OL i 2006 i Torino kom han på tolvteplass i laghopp og han havnet på 26.-plass i den individuelle normalbakkekonkurransen. I storbakken endte han på en 31.-plass. Under Det internasjonale skiforbundet sine ski-VM, har Zjaparov havnet på 10.-plass en gang i laghopp. Dette skjedde under Ski-VM 2011 i Holmenkollens lagkonkurranse i stor bakke i 2011. Han havnet på 24.-plass i den individuelle normalbakke-konkurransen i Sapporo VM i 2007. Zjaparovs beste individuelle plassering i et verdenscuprenn er en 11.-plass i storbakken i Kupio i Finland i 2007. Hans eneste seier i en FIS-konkurranse kom 19. januar 2013 i FIS-cupen i Rasnov i Romania. Zjaparov var for siste gang med i verdenscupen 17. mars 2016 i Planica hvor han endte på en 57.-plass etter dette la han opp.

## Referanser


## Eksterne lenker
*
Statistikkloven

**Statistikkloven**, fullt navn *Lov om offisiell statistikk og Statistisk sentralbyrå*, regulerer innsamling og bruk av opplysninger til statistiske formål og legger rammer for Statistisk sentralbyrås organisasjon og virksomhet. 

Loven gir myndighetene hjemmel til å kreve at borgere avgir ikke-taushetsbelagte opplysinger til Statistisk sentralbyrå. Plikten kan gis gjennom forskrift eller pålegg. Loven gir også rett til å gi tvangsmulkt dersom en nekter å gi opplysninger til SSB. Innsamlede personopplysninger samlet inn med hjemmel i statistikkloven er underlagt streng taushetsplikt i 100 år. Derfor kunne for eksempel innsamlede data fra folketellingen 1910 først offentliggjøres i 2010. 

Loven definerer statistikk som *«tallfestede opplysninger om en gruppe eller et fenomen, og som fremkommer ved en sammenstilling og bearbeidelse av opplysninger om de enkelte enhetene i gruppen eller et utvalg av disse enhetene, eller ved systematisk observasjon av fenomenet»*

I 2016 ble «Statistikklovutvalget» nedsatt med mandat om å utrede forslag til endringer i statistikkloven. Utvalget foreslo ny statistikklov i 2018 Ny lov som erstattet statistikkloven fra 1989 trådte i kraft i 2020.

## Referanser


## Eksterne lenker
* Lovdata: Lov om offisiell statistikk og Statistisk sentralbyrå (statistikkloven)  
* NOU 1988:19  (Lovforarbeider til statistikkloven)
* NOU 2018:7 Ny lov om offisiell statistikk og Statistisk sentralbyrå
Paul Ola Kjerkreit

**Paul Ola Kjerkreit** (født 1946) er en tidligere, norsk pressemann.

Han gikk Oslo lærerskole og arbeidet først som lærer i Tromsø, så i Steinkjer.

I 1978 ble han ansatt som journalist i *[[Trønder-Avisa]]* i Steinkjer. Han avgikk med pensjon i 2013.

Kjerkreit var den ene av de to siste partipolitisk ansatte redaktørene i *Trønder-Avisa*. Han representerte Venstre som redaktør fra 1986 til 1996; den andre var Johannes Brandtzæg for Senterpartiet.

## Referanser
Ontholestes

***Ontholestes*** er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet 17 arter, to av dem er funnet i Norge.

## Utseende
Store, kraftige kortvinger med store, sigdformede kjever. Hele kroppen er dekket med bestøving og helt matt, bestøvingen er avvekslende gulgrå og svart, slik at hele billen får et sjakkbrettmønster. Hodet er stort og bredt med markerte, rettvinklede bakhjørner. Pronotum har skarpt vinklede forhjørner.

## Levevis
Som de fleste andre kortvinger er *Ontholestes*-artene rovdyr. De kan ofte finnes ved åtsler, der de trolig livnærer seg av andre insekter som spiser der.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien storkortvinger Staphylininae Latreille, 1802
****** Stammen Staphylinini Latreille, 1802
******* Gruppen Staphylinina Latreille, 1802
******** Slekten *Ontholestes* Ganglbauer, 1895
********* Arter i Norge:
********** *[[Ontholestes tessellatus]]* (Geoffroy, 1785)
********** *[[Ontholestes murinus]]* (Linnaeus, 1758)
********* Øvrige arter:
*********** *[[Ontholestes asiaticus]]* Smetana, 1959
*********** *[[Ontholestes aurosparsus]]* Fauvel, 1895
*********** *[[Ontholestes callistus]]* Hochhuth, 2012
*********** *[[Ontholestes cingulatus]]* (Gravenhorst, 1802)
*********** *[[Ontholestes gracilis]]* Sharp, 1874
*********** *[[Ontholestes hairaerensis]]* Li & Chen,/1993
*********** *[[Ontholestes haroldi]]* (Eppelsheim, 1884)
*********** *[[Ontholestes hayashii]]* Li, 1992
*********** *[[Ontholestes inauratus]]* Mannerheim, 1830
*********** *[[Ontholestes marginalis]]* (Gené, 1836)
*********** *[[Ontholestes napoensis]]* Zhuo Yang, Hong-Zhang Zhou, 2012
*********** *[[Ontholestes oculatus]]* Sharp, 1874
*********** *[[Ontholestes orientalis]]* Bernhauer, 1906
*********** *[[Ontholestes paramurinus]]* Li & Chen, 1993
*********** *[[Ontholestes proximus]]* Kirshenblat, 1936
*********** *[[Ontholestes rosti]]* Bernhauer, ms
*********** *[[Ontholestes simulator]]* Kirshenblat, 1936
*********** *[[Ontholestes tenuicornis]]* Kraatz, 1859
*********** *[[Ontholestes xinqiaoensis]]* Zhuo Yang, Hong-Zhang Zhou, 2012

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 – utbredelsesdatabase over europeiske dyr 

## Eksterne lenker
*
Vidar Andersen

**Vidar Andersen** (født 23. februar 1952) er en norsk lokalpolitiker (FrP) og varaordfører i Sandefjord. Andersen var 1. vararepresentant fra Vestfold til Stortinget i perioden 2001 til 2005, og møtte totalt 69 dager.

## Eksterne lenker
*
Hochschule für Musik und Theater Leipzig

**Hochschule für Musik und Theater «Felix Mendelssohn Bartholdy» Leipzig** (forkortet *HMT Leipzig*) er en statlig høgskole i Leipzig. Den ble grunnlagt i 1843 av pianisten, komponisten og kapellmester ved Gewandhausorkesteret, Felix Mendelssohn Bartholdy under navnet *Conservatorium der Musik*, og er den eldste musikkhøgskolen i Tyskland. Den utviklet seg raskt til å bli en av de mest velrenommerte i Europa.

## Høgskolens navn
Høyskolen har hatt flere navn

* 1843–1876: Conservatorium der Musik
* 1876–1924: Königliches Konservatorium der Musik zu Leipzig
* 1924–1941: Landeskonservatorium der Musik zu Leipzig
* 1941–1944: Staatliche Hochschule für Musik, Musikerziehung und darstellende Kunst
* 1946–1972: Staatliche Hochschule für Musik – Mendelssohn-Akademie
* 1972–1992: Hochschule für Musik „Felix Mendelssohn Bartholdy“
* fra 1992: Hochschule für Musik und Theater „Felix Mendelssohn Bartholdy“ Leipzig

## Kjente studenter
Et utvalg kjente studenter ved skolen: 

* Johan Svendsen (1840-1911), norsk komponist og dirigent
* Sir Arthur Sullivan (1842&ndash;1900), engelsk komponist
* Edvard Grieg (1843&ndash;1907), norsk komponist
* Hugo Riemann (1849&ndash;1919), musikkteoretiker, musikkhistoriker, musikkpedagog og musikkleksikograf
* Leoš Janáček (1854&ndash;1928), tsjekkisk komponist
* Julius Röntgen (1855&ndash;1932), nederlandsk komponist, pianist og dirigent
* Christian Sinding (1856&ndash;1941), norsk komponist
* Richard Franck (1858&ndash;1938), komponist, pianist og dirigent
* Ethel Smyth (1858&ndash;1944), engelsk komponist
* Isaac Albéniz (1860&ndash;1909), spansk komponist og pianist
* Frederick Delius (1862&ndash;1934), engelsk komponist
* Felix von Weingartner (1863&ndash;1942), østerriksk dirigent, komponist, pianist og forfatter
* Sigfrid Karg&ndash;Elert (1877&ndash;1933), komponist
* Sir Adrian Boult (1889&ndash;1983), engelsk dirigent
* Hugo Distler (1907&ndash;1942), komponist og kirkemusiker
* Geirr Tveitt (1908&ndash;1981), norsk komponist og pianist
* Finn Audun Oftedal (1914&ndash;2005), norsk orkesterleder og pianist
* Kurt Masur (født 1927–2015), tysk dirigent
* Nadja Uhl (født 1972), skuespiller

## Referanser


## Eksterne lenker
*
Grå substans

**Grå substans** betegner områder i hjernen og ryggmargen som hovedsakelig består av nerveceller. Substansen er en viktig del av sentralnervesystemet. Den består av nevronale cellekropper, neuropil (dendritter, myeliniserte og umyleiniserte aksoner), gliaceller (astroglia og oligodendrocytter) og kapillarblodårer. Fargen til grå substans i levende vev er gråbrun, og skyldes kapillærblodårer og nevronale cellekropper.

Grå substans finner man på overflaten av de to hjernehalvdelene, overflaten av lillehjernen og dypt i storehjernen.

## Se også
* Hvit substans (nervetråder og gliaceller)

## Referanser
Capsula interna

**Capsula interna** består av en bred streng av nervtrådar (hvit substans) som går mellom nucleus lentiformis og nucleus caudatus fra cortex ned til talamus.
Det Kongelige Norske Videnskabers Selskabs Skrifter

***Det Kongelige Norske Videnskabers Selskabs Skrifter*** er Norges eldste vitenskapelige publikasjonsserie, og har vært utgitt siden 1761. Skriftserien utgis av Det Kongelige Norske Videnskabers Selskab (DKNVS) i Trondheim. 

Serien består i all hovedsak av frittstående monografier, skrevet av en eller flere forfattere, og har ikke hatt en strengt årlig utgivelse. Den omfatter flere fag: humaniora, naturvitenskap, matematikk, samfunnsvitenskap og teknologi. Det er utgitt samleregistre til flere av årgangene. Disse og heftene fra og med 1761 til og med 1920 er digitalisert. Utgavene 1921–2009 er ikke digitalisert ved NTNU, men Biodiversity Heritage Library har digitalisert årgangene 1921 og 1922. I 2010 og 2011 utgas serien både i trykt og digital utgave. 

Skriftserien har hatt flere forskjellige navn siden den ble utgitt første gang: 

* 1761, 1763 og 1768: *Det Trondhiemske Selskabs Skrifter* (første til tredje del)
* 1768: *Det Kongelige Norske Videnskabers Selskabs Skrifter* (fjerde del)
*1774:  *Det Kongelige Norske Videnskabers Selskabs Skrifter* (femte del)
*1775–1783: ikke utgitt
* 1784 og 1788: *Nye Samling af det Kongelige Norske Videnskabers Selskabs Skrifter* (første og andet bind)
*1789–1797: ikke utgitt
* 1798: *Nyeste Samling af det Kongelige Norske Videnskabers Selskabs Skrifter* (første bind)
*1799–1812: ikke utgitt
* 1813–1877: *Det Kongelige Norske Videnskabers Skrifter i det 19de Aarhundrede*
*1878–d.d.: *Det Kongelige Norske Videnskabers Selskabs Skrifter*

DKNVS utgir også ''Det Kongelige Norske Videnskabers Selskabs årbok'' (Tidligere *DKNVS' forhandlinger*) og *Det Kongelige Norske Videnskabers Selskabs meddelelser*. 

## Referanser og noter


## Eksterne lenker
* Digitalisert utgave av skriftseriens årganger 1761–1920 og 2010–2011
Subtalamus

**Subtalamus** er en del av hjernen, nærmere bestemt diencephalon. Den viktigste delen er den subtalamiske kjernen. Funksjonelt er også globus pallidus en del av subtalamus selv om den topografisk er en del av telencephalon.

## Anatomi
Under forsterutvikling er subtalamus en del av hypotalamus, men skilles av hvit substans fibre fra capsula interna. Postnatalt ligger subtalamus under talamus, derav 'sub' (betyr under). Den ligger dorsolateralt til hypotalamus.
Hvit substans

**Hvit substans** er en av de to komponentene av sentralnervesystemet (den andre er grå substans) og består for det meste av myeliniserte aksoner og dendritter (nervefibre). I levende vev vil hvit substans være rosahvitt til det nakne øyet siden myelin for det meste består av lipidvev og kapillarblodårer. Hvitfargen som har gitt vevet sitt navn kommer etter oppbevaring av hjerner i formaldehyd.

Hvit substans virker noen ganger mørkere enn grå substans i mikroskop, avhengig av hvilken metode som har blitt brukt for å farge vevsprøven.

## Referanser
Creophilus maxillosus

***Creophilus maxillosus*** er en art av biller som hører til underfamilien storkortvinger (Staphylininae) i familien kortvinger (Staphylinidae). Denne umiskjennelige arten er knyttet til mennesker i Norge.

## Utseende
Dette er en umiskjennelig, stor (12-22 millimeter) og kraftig kortvinge. Kjevene (mandiblene) er sigdformede og påfallende store. Kroppsformen er ganske bred. Hele dyret er blankt svart, bortsett fra et lysgrått tverrbånd på dekkvingene og grå bestøving på mesteparten av bakkroppen.

## Levevis
*Creophilus maxillosus * finnes ofte i nærheten av mennesker, for eksempel i fjøs der den gjerne spiser fluelarver. Den kan også finnes mellom oppskylt tare i fjæra, og er vanlig ved åtsler der den trolig spiser både av åtslene og av andre insekter som kommer dit. I varmere strøk er den også vanlig i skog.

Arten blir normalt regnet som et nyttedyr fordi den spiser blant annet fluelarver, men av og til kan den opptre i store mengder innendørs og skape noe ubehag, blant annet fordi den forsvarer seg ved å sprøyte ut illeluktende stoffer. I likhet med *[[Staphylinus]]*-artene bøyer den opp bakkroppen og gaper med de lange kjevene for å avskrekke angripere. Arten er spredt med mennesker over mye av jorda.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien storkortvinger Staphylininae Latreille, 1802
****** Stammen Staphylinini Latreille, 1802
******* Gruppen Staphylinina Latreille, 1802
******** Slekten *Creophilus* Samouelle, 1819
********* *Creophilus maxillosus* (Linnaeus, 1758)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 – utbredelsesdatabase over europeiske dyr 

## Eksterne lenker
* 
* Bilder av arten
Kart og Plan

***Kart og Plan*** er et norsk vitenskapelig tidsskrift som eies av Tekna Samfunnsutviklerne. Tidsskriftet utgis av Universitetsforlaget.

## Innhold
Artiklene i tidsskriftet omhandler fagområdene geomatikk, landmåling, geodesi, fotogrammetri, kartografi, hydrografi, geografiske informasjonssystemer, satellittkartlegging, arealplanlegging, eiendomsfag, privat eiendoms- og arealforvaltning, jordskifte og verdsetting av fast eiendom.

## Historikk
Tidsskriftet har skiftet navn to ganger. I 1908 var navnet *Tidsskrift for Det norske Utskiftningsvæsen*, og i 1952 byttet det navn til *Norsk tidsskrift for Jordskifte og Landmåling*. Siden 1970 har det hatt navnet *Kart og Plan*.

## Redaksjon
Ansvarlige redaktør er Ane Margrethe Lyng (fra 2018-). Redaksjonsrådet ledes av Arve Leiknes, og de øvrige medlemmene er Per Kåre Sky, Leiv Bjarte Mjøs, Tanja Skovsgaard, Øystein Jakob Bjerva, Sølve Bærug, Akkelies van Nes, Knut Bjørn Stokke, Terje Midtbø, Trond Nordvik, Sjur Dyrkolbotn, Eivind Junker, Ingrid Wang Larsen og Anne Rogstad.

## Eksterne lenker
*''Kart og Plan'' er elektronisk tilgjengelig på Idunn – Universitetsforlagets digitale plattform for fag- og forskningstidsskrifter og open access bøker (abonnementstjeneste)
Marit Stykket

**Marit Stykket** (født 1958) er norsk bioingeniør som var president i NITO i perioden 2003–2012. Hun var NITOs første kvinnelige president og er æresmedlem i foreningen.

## Utdanning og erfaring
Stykket er bioingeniør av utdanning. Før hun ble president i NITO har hun arbeidet ved Hormonlaboratoriet, Oslo universitetssykehus, Aker og hatt en rekke lokale og sentrale tillitsverv. Bare to NITO-ledere har sittet lenger enn to valgperioder før Stykket. Etter presidentperioden har hun arbeidet som internasjonal rådgiver for NITO.

## Referanser
Roman Trofimov

**Roman Sergejevitsj Trofimov** (russisk: Роман Сергеевич Трофимов; født 19. november 1989 i Leninogorsk, Tatarstan, Russland) er en russisk skihopper som konkurrerer for den russiske klubben Moskva WVSM i tillegg til å være med på det russiske landslaget. Hans første konkurranse under et verdensmesterskap fant sted i Willingen, Tyskland i 2010 selv om han tidligere hadde konkurrert i flere tidligere kvalifiseringsrunder uten å bli akseptert til videre kvalifisering. Han ble nummer 48 i hans konkurranse som profesjonell skihopper i Willingen, Tyskland.

Han begynte på sin karriere i Bischofshofen i 2007. Kort tid etterpå avanserte han til å delta i kontinentalcupen. Hans beste plassering i kontinentalcupen var en 2. plass fra Liberec som han fikk i 2008. I vintersesongen 2008–2009 deltok Trofimov i enkelte kvalifikasjoner til VM, og han også under Sommer Grand Prix (blir også kalt Sommer World Cup) der nummer 39 ble hans beste plassering.

I 2009–2010-sesongen ble Trofimov tatt opp på det russiske VM-laget og han deltok under flere konkurranser både i Willingen og i Klingenthal. Han endte opp som nummer 38 i den individuelle konkurransen og hans russiske lag endte opp på en 9. plass i lag-konkurransen. Trofimov havnet på en 44. plass under herrenes kvalifiseringrunde til skihopp i normalbakke under Ski-VM 2011 som ble avholdt den 25. februar 2011 i Holmenkollen i Oslo. De 40 beste utøverne av de 56 deltagerne under kvalifisering klarte å kvalifisere seg til selve hopprennet som skulle finne sted dagen etter.

## Referanser


## Eksterne lenker
*
Vadvetjåkka nasjonalpark

**Vadvetjåkka nasjonalpark** (fra nordsamisk *Vádvečohkka*) er en nasjonalpark i Kiruna kommune i landskapet Lappland i Sverige. Den ligger nordvest for Torneträsk ved riksgrensen mot Norge. Nasjonalparkens areal er 26,3 kvadratkilometer, fordelt på fjellbjørkeskog, isbreer, myr, innsjøer og snaufjell.

Vadvetjåkka er Sveriges nordligste nasjonalpark og ble opprettet i 1920. Hensikten var å bevare et høynordisk fjellandskap i sin naturlige tilstand. 

På nyere kart staves nasjonalparkens navn med nordsamisk ortografi: *Vádvečohkka*.

## Geografi
Vadvetjåkka nasjonalpark er oppkalt etter fjellryggen som dominerer topografien i området. På begge sider av denna fjellryggen går det dalfører i retning nord-sør. Nasjonalparken omfatter fjellryggen, dalene og elvedeltaet som ligger nedenfor fjellets sørhelling.

Vadvetjåkka er vanskelig tilgjengelig. Nasjonalparken kan nås via en sti fra Pålnoviken ved Torneträsk, dit det går regulære båtturer fra Björkliden eller Abisko. Enklest er dog å gå ut fra E 10 ved Låktatjåkka stasjon, hvor det går en 12 kilometer lang tursti fram til nasjonalparken.

Vadvetjåkkas fjellgrunn består for det meste av lettforvitret kalkstein, som viser seg som store strenger langs fjellryggens sider. I kalksteinsstrengene finnes noen av Sveriges største karstgrotter, blant annet den dypeste på 155 meter.

## Klima
Nasjonalparkens klima er påvirket av den geografiske beliggenheten nær Atlanterhavet. Himmelen er oftest skyet og nedbørsmengdene er meget store. Mange snøfelt smelter heller ikke bort i løpet av sommeren, hvilket har gjort Vadvetjåkka til landets laveste fjell med isbreer på fjellsidene. Vanligvis påtreffes isbreer i de svenske fjellene på høyder over 1600 meter over havet, men på grunn av det havsnære klimaet har de kunnet vokse på Vadvetjåkka som bare er 1248 meter høyt.

## Referanser


## Eksterne lenker
* 
* Norrbottensfjällens webbplats: Vadvetjåkka nationalpark
Gyrohypnus

***Gyrohypnus*** er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet 15 arter, fire av dem er funnet i Norge.

## Utseende
Middelsstore, lange og slanke, kortbeinte, blankt svarte eller mørkebrune kortvinger. Hodet er lengre enn bredt, omtrent firkantet, men med litt avrundede bakhjørner, kraftig punktert. Antennene er forholdsvis korte. Pronotum er rektangulært, lengre enn bredt, gjerne med to litt ujevne rekker av grove punktgroper. Dekkvingene er nokså korte og har buet innerkant.

## Levevis
Som den slanke, kortbeinte kroppsformen kunne tyde på, er *Gyrohypnus*-artene gravende og tilbringer mye av tiden under jorda. De finnes ofte i kompost og mellom råtnende plantedeler. De kan også finnes under steiner. Som vanlig for kortvinger er de rovdyr som lever av ulike slags smådyr.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien storkortvinger Staphylininae Latreille, 1802
****** Stammen Xantholinini
******* Slekten *Gyrohypnus* Leach, 1819
******** *[[Gyrohypnus angustatus]]* Stephens, 1833 
******** *[[Gyrohypnus atratus]]* (Heer, 1839)
******** *[[Gyrohypnus campbelli]]* Smetana, 1982
******** *[[Gyrohypnus ebneri]]* (Scheerpeltz, 1925)
******** *[[Gyrohypnus fracticornis]]* (Müller, 1776)
******** *[[Gyrohypnus fuscipes]]* (Linné, 1758)
******** *[[Gyrohypnus libanoticus]]* Bordoni, 1984
******** *[[Gyrohypnus liebei]]* Scheerpeltz, 1926
******** *[[Gyrohypnus marginalis]]* (Wollaston, 1862)
******** *[[Gyrohypnus ochripennis]]* (Eppelsheim, 1892)
******** *[[Gyrohypnus peyerimhoffi]]* Coiffait, 1956
******** *[[Gyrohypnus scoticus]]* (Joy, 1913)
******** *[[Gyrohypnus sichuanensis]]* Zheng, 1995
******** *[[Gyrohypnus silvanus]]* (Peyerimhoff, 1917)
******** *[[Gyrohypnus wagneri]]* (Scheerpeltz, 1926)
******** *[[Gyrohypnus wutaishanensis]]* Bordoni, 2000

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 – utbredelsesdatabase over europeiske dyr 

## Eksterne lenker
* 
* Bildegalleri over europeiske arter
Kanelaldehyd

**Kanelaldehyd** (Systematisk navn 3-fenylprop-2-enal) er et stoff med en karakteristisk kanelduft. Stoffet viser ''cis/trans''-isomeri, men det er bare *trans*-formen som forekommer naturlig. Dette kjemiske stoffet finnes i barken på kaneltreet og andre arter av slekten *[[Cinnamomum]]*, som er kilden til kanel. Ca. 90&nbsp;% av den eteriske oljen fra kaneltreeets bark er kanelaldehyd. 

## Fysiske og biokjemiske egenskaper
Kanelaldehyd er en gul oljeaktig væske ved romtemperatur, og det lukter sterkt av kanel. I
konsentrert form irriterer kanelaldehyd huden, og der er giftig i store doser, men ingen helsemyndigheter anser at det har karsinogene egenskaper, eller på andre vis utgjør noen helserisiko. Kanelaldehyd omsettes til kanelsyre i kroppen og denne utskilles i urinen. 

## Framstilling
Syntese av kanelaldehyd ved en aldolreaksjon mellom bensaldehyd og acetaldehyd ble først beskrevet i 1884. Flere syntesmetoder er kjent i dag, men den billigste framstillingsmetoden er fremdeles vanndampdestillation av oljen fra kanelbark. 

## Anvendelse
Det mest opplagte anvendelsesområdet for kanelaldehyd er som smakstilsetning. Det tilsettes mellom 9 og  4900&nbsp;ppm (mindre enn 0,5&nbsp;%) for å smaksette tyggegummi, is, smågodt og drikkevarer.

Videre anvendes stoffet i en del parfymer med søte eller fruktige dufter. Mandel- og aprikosaroma kan ha kanelaldehyd som en ingrediens.

Kanelaldehyd har også en fungicid effekt, og på grunn av sin lave toksisitet brukes den derfor en del som soppmiddel på ulike nyttevekster, idet det sprøytes på plantenes rotsystem. I mindre utstrekning brukes det også til å skremme bort insekter, og større dyr som katter og hunder.

Kanelaldehyd har også en viss anvendelse utenfor jordbruks- og matvaresektoren, blant annet i korrosjonsbeskyttelse av jernlegeringer.

## Kilder
*Material Safety Data Sheet Mallinckrodt Baker
Kirke og kultur

***Kirke og kultur*** er et norsk kulturtidsskrift som utgis av Universitetsforlaget. Tidsskriftet har vært utgitt siden 1894 og ble grunnlagt av Christopher Bruun og Thorvald Klaveness. Tidligere redaktører inkluderer Inge Lønning (redaktør 1968-2006, redaksjonsmedlem til 2013). 

## Historie
Tidsskriftet (som fra 2010 har hatt undertittelen *Religion og samfunn*) inneholder artikler om samfunns-, kultur- og verdispørsmål, litteratur, etikk og filosofi. Tidsskriftet utgis av Universitetsforlaget med støtte fra Norsk kulturråd. *Kirke og kultur* ble kåret til Årets tidsskrift av Norsk tidsskriftforening i 2007, for sin «evne til å gjøre sitt eget felt relevant for lesere som ikke nødvendigvis bekjenner seg til de spørsmål tidsskriftet kretser om». Tidsskriftet er almenkulturelt, men trykker også vitenskapelige artikler.

### Utmerkelser
Artikkelen «Til barnets beste» av Trude Haugli, publisert i *Kirke og kultur* i 2004, var den første artikkelen som ble hedret med den nordiske prisen Årets tidsskriftartikkel.

## Referanser


## Eksterne lenker
* Tidsskriftets hjemmeside 
* Søk i artikler siden 1894 i Norart
* idunn.no Artikler siden 2001 i fulltekst  (krever abonnement eller tilknytning til bibliotek med abonnement)
* Årets tidsskrift, 2007
* Inge Lønning om tidsskriftet i ''Morgenbladet''